DSB's tog på Sjælland holdt helt stille. Det betyder store forsinkelser i Nordjylland.

Togtrafikken i hele landet er tirsdag kraftigt påvirket af et nedbrud i Banedanmarks IT-systemer. På Sjælland holdt langt de fleste tog stille, men nogle stationer betjenes nu manuelt, så togene kan komme frem. Nedbruddet på Sjælland betyder dog at tog i hele landet - og altså også i Nordjylland - kan være meget forsinkede. På rejseplanen.dk fremgår det at næste afgang fra Aalborg mod Købenahavn er forsinket i 45 minutter. DSB skriver på sin hjemmeside at trafikken er på vej tilbage på sporet, men at der altså er store forsinkelser. Ifølge DSB vurderer Banedanmark, at alle tog kører igen til tiden omkring klokken 14.